cyanic-selkie/wikianc huggingface dataset:
Ένα Καράβι για τη Γάζα
Το πρώτο σπάσιμο του αποκλεισμού
Το καλοκαίρι του 2008 Έλληνες συμμετείχαν ενεργά στο πρώτο εγχείρημα για το σπάσιμο του θαλάσσιου αποκλεισμού της Λωρίδας της Γάζας από το Ισραήλ. Δύο ελληνικά καΐκια, το Δημήτρης Κ./Free Gaza και το 'Άγιος Νικόλαος/Liberty (προς τιμήν του αμερικανικού σκάφους που είχε βυθιστεί από ισραηλινά πυρά κατά τον πόλεμο των 6 ημερών το 1967, αγοράστηκαν και προετοιμάστηκαν μυστικά από Έλληνες και ξένους ακτιβιστές του Free Gaza Movement. Στις 23 Αυγούστου 2008, τα δύο ελληνικά καΐκια του Free Gaza Movement έσπασαν για πρώτη φορά το θαλάσσιο αποκλεισμό της Λωρίδας της Γάζας μετά από 41 χρόνια. Στα καΐκια επέβαιναν 44 άνθρωποι 17 εθνικοτήτων. Ανάμεσά τους και 9 Έλληνες, συμπεριλαμβανομένου του βουλευτή Τάσου Κουράκη, του μοναδικού βουλευτή παγκοσμίως, που συμμετείχε στην αποστολή. Η ιστορία αυτής της πρώτης αποστολής καταγράφεται στο ντοκιμαντέρ "Γάζα ερχόμαστε" των Γ. Αυγερόπουλου - Γ. Καρυπίδη, το οποίο βραβεύθηκε με το Ά βραβείο κοινού στο Φεστιβάλ Ντοκιμαντέρ Θεσσαλονίκης το 2010 και το οποίο ουδέποτε έχει προβληθεί στην ελληνική τηλεόραση.
Ακολούθησαν άλλες 4 επιτυχημένες αποστολές που έσπασαν ισάριθμες φορές τον αποκλεισμό και έφτασαν στη Λωρίδα της Γάζας, με το γιοτ Dignity. Σε κάποιες από αυτές συμμετείχαν Έλληνες ναυτικοί και ακτιβιστές.
Κατά την επιχείρηση "Χυτός Μόλυβδος"
Μετά την έναρξη του πολέμου στη Γάζα, της ισραηλινής επιχείρησης Χυτός Μόλυβδος, το Ισραήλ αποφάσισε να μην ξαναεπιτρέψει σε πλοία των ακτιβιστών να φτάσουν στη Λωρίδα της Γάζας. Στις 30 Δεκεμβρίου το γιοτ Dignity, στο οποίο μεταξύ άλλων επέβαιναν ένας Έλληνας, μέλος του πληρώματος και Κύπριες, εμβολίστηκε από πλοίο του ισραηλινού ναυτικού. Το πλοίο κινδύνεψε να βυθιστεί αλλά τελικά κατάφερε να καταφύγει στο Λίβανο.
Στις 15 Ιανουαρίου 2009, και ενώ η επιχείρηση Χυτός Μόλυβδος συνεχιζόταν, το ελληνικό πλοίο Αρίων/Spirit of Humanity, του Free Gaza Movement, με ελληνικό πλήρωμα και αρκετούς Έλληνες ακτιβιστές μεταξύ των επιβαινόντων, επιχείρησε να σπάσει τον αποκλεισμό και να μεταφέρει ανθρωπιστική βοήθεια, αλλά απειλήθηκε να χτυπηθεί με πραγματικά πυρά από τα πλοία του ισραηλινού ναυτικού και αναγκάστηκε να επιστρέψει.
Η κατάληψη του Αρίωνα/Spirit of Humanity
Στις 30 Ιουνίου 2009, κατά τη διάρκεια μιας αποστολής όπου δεν επέβαιναν Έλληνες, αλλά συμμετείχαν προσωπικότητες όπως η βραβευμένη με Νόμπελ Ειρήνης, Ιρλανδή Μέιριντ Μαγκουάιρ, το πλοίο Αρίων/Spirit of Humanity, καταλήφθηκε από το ισραηλινό ναυτικό. Έκτοτε δεν έχει επιστραφεί.
Στολίσκος της Ελευθερίας
Η πρωτοβουλία Ένα Καράβι για τη Γάζα συγκροτήθηκε τον Ιανουάριο του 2010. Συμμετείχε ως συνιστώσα στη Συμμαχία του Στολίσκου της Ελευθερίας. Μέσα από πλήθος εκδηλώσεων συγκέντρωσε χρήματα ώστε μαζί με την αντίστοιχη σουηδική πρωτοβουλία να αγοράσουν και να ετοιμάσουν το φορτηγό Ελεύθερη Μεσόγειος. Το φορτηγό φορτώθηκε με ανθρωπιστική βοήθεια όπως προκάτ σπίτια, αναπηρικά αμαξίδια, φάρμακα και λοιπά είδη. Τα ξημερώματα της 31ης Μαΐου 2010 έξι πλοία του Στολίσκου της Ελευθερίας επιχείρησαν να κατευθυνθούν προς την αποκλεισμένη Λωρίδα της Γάζας. Σε δύο από αυτά, στο υπό ελληνική σημαία, και ελληνο-σουηδικής ιδιοκτησίας, φορτηγό "Ελεύθερη Μεσόγειος" και στο ελληνόκτητο επιβατηγό πλοίο "Σφενδόνη", υπήρχε ελληνικό πλήρωμα και Έλληνες ακτιβιστές μεταξύ των επιβαινόντων. Ενώ και στο τουρκικό κρουαζιερόπλοιο Μαβί Μαρμαρά, επέβαιναν ένας εκπρόσωπος της ελληνικής Πρωτοβουλίας Ένα Καράβι για τη Γάζα, καθώς και ο δημοσιογράφος Άρης Χατζηστεφάνου, εκείνη την εποχή, ανταποκριτής του ραδιοσταθμού Σκάι. Τα πλοία του Στολίσκου της Ελευθερίας, καθώς έπλεαν σε διεθνή ύδατα, δέχθηκαν την επίθεση του Ισραηλινού Ναυτικού. Εννιά ακτιβιστές σκοτώθηκαν, όλοι Τούρκοι, ο ένας με διαβατήριο ΗΠΑ, πάνω στο Μαβί Μαρμαρά. Δεκάδες άλλοι τραυματίστηκαν. Στα υπόλοιπα πλοία δεν υπήρχαν νεκροί, μόνο τραυματίες. Οι Έλληνες ακτιβιστές κατήγγειλαν ότι κατά το ισραηλινό ρεσάλτο, οι ισραηλινοί κομάντος τους επιτέθηκαν, χτύπησαν κάποιους με ηλεκτροφόρα όπλα τέιζερ, με πλαστικά σφαιρίδια paintball εξ' επαφής και γενικά άσκησαν βία. Όλα τα πλοία μεταφέρθηκαν στο ισραηλινό λιμάνι Ασντότ. Μια πρώτη ομάδα Ελλήνων επέστρεψε τα ξημερώματα της επόμενης μέρας, ενώ οι υπόλοιποι φυλακίστηκαν. Όλοι οι ακτιβιστές αφέθηκαν ελεύθεροι και επέστρεψαν με ελληνικό στρατιωτικό αεροσκάφος C-130 στο αεροδρόμιο της Ελευσίνας, τα ξημερώματα της 3ης Ιουνίου 2010. Η ελληνική αποστολή κατήγγειλε άγριους ξυλοδαρμούς των μελών της τόσο στο λιμάνι του Ασντότ κατά την άφιξη, όσο και κατά την αναχώρηση από το αεροδρόμιο. Επίσης κατήγγειλαν κλοπή διαβατηρίων, ναυτικών φυλλαδίων και προσωπικών αντικειμένων. Για όλα τα αδικήματα κατέθεσαν μηνύσεις στην Ελλάδα. Τα γεγονότα περιγράφονται αναλυτικά σε άρθρο στην Ελευθεροτυπία, καθώς και στην έκθεση της ανεξάρτητης επιτροπής του Συμβουλίου Ανθρωπίνων Δικαιωμάτων του ΟΗΕ (UNHRC) , στην οποία είχαν καταθέσει και 4 μέλη της ελληνικής αποστολής.
Το υπό ελληνική σημαία, και ελληνοσουηδικής ιδιοκτησίας, φορτηγό "Ελεύθερη Μεσόγειος" και το ελληνόκτητο επιβατηγό πλοίο "Σφενδόνη" υπέστησαν ζημιές και κρατήθηκαν για πάνω από δύο χρόνια στο Ισραήλ. Αποδεσμεύτηκαν τον Ιούνιο του 2012. Το φορτηγό "Ελεύθερη Μεσόγειος" κρίθηκε οριστικά αναξιόπλοο, ενώ το επιβατηγό "Σφενδόνη" ρυμουλκήθηκε πίσω στην Ελλάδα.
Στολίσκος της Ελευθερίας ΙΙ
Το 2011, με απόφαση της Ελληνικής κυβέρνησης, απαγορεύτηκε ο απόπλους του Στολίσκου της Ελευθερίας ΙΙ από την Ελλάδα. Μόνο ένα γαλλικό γιοτ, το Dignite/Al Karama που είχε αποπλεύσει από τη Γαλλία και είχε προσεγγίσει ελληνικά νησιά, κατάφερε να αποπλεύσει. Ανάμεσα στους επιβαίνοντες ήταν και ο συντονιστής της ελληνικής Πρωτοβουλίας, Βαγγέλης Πισσίας. Όταν προσέγγισε τη Λωρίδα της Γάζας, το Ισραηλινό Ναυτικό επιτέθηκε με κανόνια νερού, κατέλαβε το γιοτ και το μετέφερε στο Ασντότ. Όλοι οι επιβαίνοντες απελάθηκαν άμεσα για τις χώρες τους.
Η αποστολή Freedom Waves
Το Νοέμβριο του 2011, δύο πλοία, ένα ιρλανδικό και ένα καναδικό, επιχείρησαν και πάλι να σπάσουν το ναυτικό αποκλεισμό της Λωρίδας της Γάζας. Και στα δύο πλοία οι καπετάνιοι ήταν Έλληνες, από την Κρήτη: ο Γιώργος Κλώντζας, που ήταν ο ένας από τους δύο καπετάνιους που πρώτοι είχαν σπάσει το ναυτικό αποκλεισμό το 2008, και ο Ζαχάρης Στυλιανάκης που είχε πιαστεί από τους Ισραηλινούς κατά την αποστολή του Στολίσκου της Ελευθερίας το 2010. Στις 4 Νοεμβρίου 2011 το Ισραηλινό Ναυτικό επιτέθηκε με κανόνια νερού και κατέλαβε τα δύο πλοία. Οι δύο Έλληνες ναυτικoί απελάθηκαν άμεσα, σε αντίθεση με τους ακτιβιστές που αρνήθηκαν την απέλαση και κάποιοι, μεταξύ των οποίων και ο Ιρλανδός ευρωβουλευτής Πωλ Μέρφυ, παρέμειναν στις ισραηλινές φυλακές για περίπου μία εβδομάδα. Ο Γιώργος Κλώντζας, σε συνέντευξή του στο Omnia Web TV, κατήγγειλε ξυλοδαρμούς και βασανιστήρια: ότι οι χειροπέδες στα χέρια και στα πόδια του ήταν τόσο σφικτές που του δημιούργησαν κυκλοφορικό πρόβλημα, ότι τον ανάγκασαν δια της βίας να δώσει δακτυλικά αποτυπώματα, ότι ένας εφάρμοσε τη μέθοδο του στραγγαλισμού σε σημείο που δεν μπορούσε να αναπνεύσει, και ότι του έβαλαν τα δάχτυλά τους με βία στα μάτια του προξενώντας του ισχυρό πόνο για να δώσει τα αποτυπώματα.
Παραπομπές
Κατηγορία:Πολιτικός ακτιβισμός Κατηγορία:Ελληνοϊσραηλινές σχέσεις
Ουίλιαμ Γκούντισον
Το 75 Σύνταγμα Πεζικού του βρετανικού στρατού προωθήθηκε, την 14 Ιουλίου 1814, στα Ιόνια νησιά, μετά την de facto υπαγωγή της Κέρκυρας στους Άγγλους. Ο νεαρός, τότε, γιατρός Ουίλιαμ Γκούντισον υπηρέτησε στα Μελίκια της Λευκίμμης, στη νότια Κέρκυρα και μελέτησε από κοντά τα συμπτώματα της πανώλης και του διαλείποντος πυρετού, επιδημιών που είχαν εμφανιστεί στη Μάλτα το 1814 και εξαπλώθηκαν στα Επτάνησα το 1815 και 1816. Τα πρώτα αποτελέσματα της έρευνάς του δημοσιεύθηκαν, το 1817, στο ιατρικό επιστημονικό περιοδικό The Doublin Hospital Reports.
Στη διάρκεια της στρατιωτικής του υπηρεσίας στην Κέρκυρα και τα Ιόνια νησιά, εκμεταλλεύθηκε την παραμονή του σε αυτά και συνέκρινε την τοπογραφία τους με τις περιγραφές της Οδύσσειας του Ομήρου, καθώς και άλλων συγγραμμάτων αρχαίων και συγχρόνων του συγγραφέων. Ως αποτέλεσμα, συνέγραψε μια Ιστορική και Τοπογραφική πραγματεία περί των νήσων Κερκύρας, Λευκάδος, Κεφαλληνίας, Ιθάκης και Ζακύνθου, μετά σημειώσεων περί του χαρακτήρος, των τρόπων και εθίμων των Επτανησίων, την οποία ολοκλήρωσε κατά τη διάρκεια της παραμονής του στο Γιβραλτάρ και δημοσίευσε, με τον ίδιο τίτλο, τον Οκτώβριο του 1822 στο Λονδίνο. Κριτικές για το βιβλίο του δημοσιεύτηκαν το 1822 και 1823.
Σημειώσεις
<references group="Σημ." />
Βιβλιογραφικές παραπομπές
Κατηγορία:Βρετανοί στρατιωτικοί Κατηγορία:Βρετανοί συγγραφείς Κατηγορία:Ιρλανδοί στρατιωτικοί Κατηγορία:Ιρλανδοί συγγραφείς Κατηγορία:Βρετανοί περιηγητές Κατηγορία:Ιρλανδοί περιηγητές
Οι Τριδυμούλες
Οι Τριδυμούλες (στην Καταλανική Les tres bessones, στην Ισπανική Las tres mellizas) είναι μια σειρά από κινούμενα σχέδια, που βασίζονται στις ιστορίες που δημιουργούνται από τη Ροσέρ Καπντεβίλα.
Σχέδιο
Η Άννα, η Έλενα και η Τερέζα είναι τρείς αδερφές, οι οποίες, κάθε φορά που διαπράττουν κάποια κακοτυχία, τιμωρούνται από την μάγισσα Μπουρούχα, η οποία τους στέλνει σε διάφορες ιστορίες ή γεγονότα στην ιστορία για να μάθουν. Εκεί, πρέπει να βοηθήσουν τους χαρακτήρες της ιστορίας αν θέλουν να την αφήσουν και να μην πιαστούν, τον κύριο στόχο της μάγισσας.
Ιστορία
Στο 1983, η Ροσέρ Καπντεβίλα άρχισε να δημιουργεί αυτές τις ιστορίες με βάση τις κόρες της (γεννημένες το 1969). Η επιτυχία ήταν τέτοια που σύντομα δημοσιεύθηκαν σε αρκετές χώρες και, δύο χρόνια αργότερα, ο χαρακτήρας της μάγισσας Μπουρούχας ενσωματώθηκε για να αποτελέσει τη συλλογή κλασικών ιστοριών.
Την 2005 κυκλοφόρησε η ταινία για την τηλεόραση με τον τίτλο Las tres mellizas y el enigma de Don Quijote (κυριολεκτικά: Οι Τριδυμούλες και το αίνιγμα του Δον Κιχώτη).
Οι Τριδυμούλες εμφανίζονται επίσης σε μερικά διαφημιστικά μηνύματα της εταιρείας Danone.
Η τελευταία τηλεοπτική εμφάνιση των Τριών Δίδυμων ήταν Las tres mellizas bebés (κυριολεκτικά: Οι Τριδυμούλες μωρά).
Μεταγλώττιση ελληνικά
Κατηγορία:Τηλεοπτικές σειρές κινουμένων σχεδίων. Τερέζα:Μαρία Ζερβού, Χρυσούλα Παπαδοπούλου
Έλενα:Αλεξάνδρα Λέρτα, Σοφία Καψαμπέλη
Άννα:Γιώτα Μηλίτση, Αίγλη Κοντονίκου
Μάγισσα:Ζωή Ρηγοπούλου
Αντρικοί Ρόλοι: Χρήστος Πλαΐνης,Νίκος Παπαδόπουλος, Σπύρος Μπιμπίλας
Ηλεκτρολύτης
Ηλεκτρολύτης είναι οποιαδήποτε ουσία που σε υδατικό διάλυμα παρέχει ελεύθερα κινούμενα ιόντα και έτσι καθίσταται ηλεκτρικά αγώγιμο. Τα υδατικά ηλεκτρολυτικά διαλύματα είναι γνωστά ως ιοντικά διαλύματα. Υπάρχουν όμως, πέρα από υγρά διαλύματα, τηγμένοι ηλεκτρολύτες, σε μορφή τζελ (συναντώνται σε μπαταρίες) και στερεοί ηλεκτρολύτες (συναντώνται στους ηλεκτρολυτικούς πυκνωτές).
Αρχές
Οι ηλεκτρολύτες γενικά υπάρχουν ως διαλύματα οξέων, βάσεων ή αλάτων. Επιπλέον, ορισμένα αέρια μπορούν να δράσουν ως ηλεκτρολύτες σε συνθήκες υψηλής θερμοκρασίας ή χαμηλής πίεσης. Ηλεκτρολυτικά διαλύματα μπορούν επίσης να προκύψουν από την διάλυση μερικών βιολογικών (π.χ. DNA) και συνθετικών πολυμερών (π.χ. πολυστερίνη), πολυηλεκτρολυτών, που περιέχουν πολλαπλά φορτισμένες χαρακτηριστικές ομάδες.
Ηλεκτρολυτικά διαλύματα κανονικά δημιουργούνται, όταν διαλύεται ένα άλας σε έναν διαλύτη, όπως νερό, και τα ξεχωριστά τμήματα διαχωρίζονται λόγω θερμοδυναμικών αλληλεπιδράσεων μεταξύ του διαλύτη και της διαλυμένης ουσίας, σε μια διεργασία που ονομάζεται διάλυση. Για παράδειγμα όταν διαλυθεί μαγειρικό αλάτι σε νερό, το μόριο του αλατιού διίσταται στα συστατικά του μέρη σύμφωνα με την εξίσωση διάστασης:
Είναι επίσης δυνατό κάποιες ουσίες να αντιδρούν με το νερό, όταν προστίθενται σε αυτό, παράγοντας ιόντα. Για παράδειγμα το διοξείδιο του άνθρακα διαλύεται στο νερό και παράγει ένα διάλυμα που περιέχει ιόντα υδροξωνίου, ανθρακικού άλατος, και ανθρακικού οξέος.
Επίσης, τα λιωμένα άλατα μπορούν να είναι ηλεκτρολύτες. Για παράδειγμα, όταν το χλωριούχο νάτριο (μαγειρικό αλάτι) είναι λιωμένο, τότε το ρευστό άγει τον ηλεκτρισμό.
Κατηγορία:Ηλεκτρισμός Κατηγορία:Φυσικοχημεία Κατηγορία:Διαλύματα Κατηγορία:Χημικές ουσίες Κατηγορία:Γενική εξέταση ούρων
Κάμπος Ιωαννίνων (αποσαφήνιση)
Με το όνομα Κάμπος Ιωαννίνων αναφέρονται οι παρακάτω οικισμοί στο νομό Ιωαννίνων:
Κατηγορία:Αποσαφηνίσεις ελληνικών τοπωνυμίων
Εξώθερμη διεργασία
Στη θερμοδυναμική, ο όρος εξώθερμη διεργασία περιγράφει μια διεργασία ή αντίδραση που απελευθερώνει ενέργεια από το σύστημα, συνήθως με τη μορφή θερμότητας, αλλά επίσης με τη μορφή φωτός (π.χ. σπίθα, φλόγα, ή αναλαμπή), ηλεκτρισμού (π.χ. μπαταρία), ή ήχου (π.χ. έκρηξη που ακούγεται κατά την καύση υδρογόνου). Παράγεται από τις ελληνικές λέξεις έξω και θερμικός. Ο όρος εξώθερμος πρωτοεπινοήθηκε από τον Μαρσελέν Μπερτελό (Marcellin Berthelot). Το αντίθετο μιας εξώθερμης διεργασίας είναι μια ενδόθερμη διεργασία, μια διεργασία που απορροφά ενέργεια με τη μορφή θερμότητας.
Η έννοια εφαρμόζεται συχνά στις θετικές επιστήμες στις χημικές αντιδράσεις, όπου η χημική ενέργεια δεσμούμετατρέπεται σε θερμική ενέργεια (θερμότητα).
Εξώθερμος (και ενδόθερμος) είναι όροι που χρησιμοποιούνται συνήθως για να περιγράψουν δύο τύπους χημικών αντιδράσεων ή συστημάτων που βρίσκονται στη φύση:
Μιλώντας απλά, μετά μια εξώθερμη αντίδραση, απελευθερώνεται περισσότερη ενέργεια στο περιβάλλον από όση απορροφήθηκε για να αρχικοποιήσει και να διατηρήσει την αντίδραση. Ένα παράδειγμα είναι η καύση ενός κεριού, όπου το άθροισμα της παραγόμενης ενέργειας από την καύση (που βρίσκεται λαμβάνοντας υπόψη την εκπεμπόμενη θερμότητα στο περιβάλλον και το παραγόμενο ορατό φως, συμπεριλαμβάνοντας την αύξηση στην θερμοκρασία του ίδιου του καυσίμου (κερί), η οποία μαζί με το οξυγόνο, έχει γίνει θερμό CO2 και ατμοί νερού,) υπερβαίνει την ενέργεια που απορροφάται αρχικά στο άναμμα της φλόγας και στην συντήρηση της ίδιας της φλόγας. (δηλαδή ένα μέρος της παραγόμενης ενέργειας από την καύση επαναπορροφάται και χρησιμοποιείται στην τήξη, έπειτα στην εξάτμιση του κεριού, κλπ., αλλά υπερτερεί κατά πολύ από την παραγόμενη ενέργεια από το σπάσιμο των δεσμών άνθρακα-υδρογόνου και τον συνδυασμό του οξυγόνου με τον άνθρακα και το υδρογόνο που προκύπτει).
Στην ενδόθερμη αντίδραση, ή σύστημα, η ενέργεια λαμβάνεται από το περιβάλλον κατά τη διάρκεια της αντίδρασης. Παραδείγματος χάρη: σε πακέτο πάγου πρώτων βοηθειών, στο οποίο η αντίδραση των δύο χημικών, ή η διάλυση του ενός στο άλλο, απαιτεί ενέργεια από το περιβάλλον, καθώς η αντίδραση ψύχει το σακουλάκι και το περιβάλλον απορροφώντας θερμότητα από αυτά. Ένα ενδόθερμο σύστημα παρατηρείται στην παραγωγή του ξύλου: τα δένδρα απορροφούν την εκπεμπόμενη ενέργεια, από τον ήλιο και την χρησιμοποιούν σε ενδόθερμες αντιδράσεις όπως αυτές που διαλύουν CO2 και H2O, και συνδυάζουν τον δημιουργούμενο άνθρακα και το υδρογόνο για να παραγάγουν κυτταρίνη και άλλες οργανικές χημικές ενώσεις. Αυτά τα προϊόντα, με τη μορφή του ξύλου, μπορούν αργότερα να καούν σε ένα τζάκι, εξώθερμα, παράγοντας CO2 και νερό, απελευθερώνοντας ενέργεια με τη μορφή θερμότητας και φωτός στο περιβάλλον τους, π.χ. στο εσωτερικό ενός σπιτιού και αέρια καπνοδόχου.
Επισκόπηση
Οι εξώθερμες διεργασίες αναφέρονται σε έναν μετασχηματισμό στον οποίον ένα σύστημα απελευθερώνει ενέργεια (θερμότητα) στο περιβάλλον:
Όταν ο μετασχηματισμός συμβαίνει σε σταθερή πίεση:
και σε σταθερό όγκο:
Σε ένα αδιαβατικό σύστημα (π.χ. ένα σύστημα που δεν εκπέμπει θερμότητα στο περιβάλλον), μια εξώθερμη διεργασία καταλήγει σε αύξηση της θερμοκρασίας.
Στις χημικές αντιδράσεις, η θερμότητα που απορροφάται είναι στη μορφή ηλεκτρομαγνητικής ενέργειας. Η απώλεια της κινητικής ενέργειας μέσω της αντίδρασης των ηλεκτρονίων προκαλεί την απελευθέρωση φωτός. Αυτό το φως είναι ισοδύναμο, από πλευράς ενέργειας, με την ενέργεια σταθεροποίησης της χημικής αντίδρασης, δηλαδή της ενέργειας δεσμού. Αυτό το φως που εκλύεται, μπορεί να απορροφηθεί από άλλα μόρια στο διάλυμα, ώστε να αυξήσει τις μοριακές δονήσεις ή περιστροφές, που αυξάνουν την θερμότητα κατά την κλασική έννοια. Αντίθετα, όταν συμβαίνουν ενδόθερμες αντιδράσεις, η ενέργεια απορροφάται για να βάλει ένα ηλεκτρόνιο σε μια υψηλότερη ενεργειακή κατάσταση, έτσι ώστε το ηλεκτρόνιο να μπορεί να συνδεθεί με ένα άλλο άτομο για να σχηματίσει ένα άλλο χημικό σύμπλοκο. Η απώλεια της ενέργειας μέσα στο διάλυμα απορροφάται από την ενδόθερμη αντίδραση και συνεπώς είναι απώλεια θερμότητας. Αυτή είναι η φυσική κατανόηση των εξώθερμων και ενδόθερμων αντιδράσεων σε ένα διάλυμα. Συνεπώς, σε μια εξώθερμη αντίδραση η απαιτούμενη ενέργεια για να λάβει χώρα η αντίδραση είναι μικρότερη από την συνολικά απελευθερούμενη ενέργεια.
Παραδείγματα
Μερικά παραδείγματα εξώθερμων διεργασιών είναι:
Συνέπειες για τις χημικές αντιδράσεις
Οι χημικές εξώθερμες αντιδράσεις είναι γενικά πιο αυθόρμητες από τις αντίστοιχες, ενδόθερμες αντιδράσεις. Σε μια θερμοχημική αντίδραση που είναι εξώθερμη, η θερμότητα μπορεί να καταχωριστεί μεταξύ των προϊόντων της αντίδρασης.
Σύγκριση μεταξύ θερμοδυναμικής και βιολογικής ορολογίας
Λόγω ενός ιστορικού ατυχήματος, οι σπουδαστές αντιμετωπίζουν μια πηγή μιας πιθανής σύγχυσης μεταξύ της ορολογίας της φυσικής και της βιολογίας. Ενώ στη θερμοδυναμική, οι όροι "εξώθερμος" και "ενδόθερμος" αντίστοιχα αναφέρονται σε διεργασίες που εκλύουν θερμική ενέργεια και διεργασίες που απορροφούν θερμική ενέργεια, στη βιολογία οι έννοιες είναι στην πραγματικότητα αντίστροφες. Στον μεταβολισμό οι όροι "εξώθερμος (ectothermic)" και "ενδόθερμος (endothermic)" αντίστοιχα αναφέρονται σε οργανισμούς που βασίζονται κυρίως σε εξωτερική θερμότητα για να αποκτήσουν μια πλήρη θερμοκρασία εργασίας και σε οργανισμούς που παράγουν θερμότητα κυρίως από μέσα τους, για να ελέγξουν τη θερμοκρασία του σώματος.
Εξωτερικοί σύνδεσμοι
Κατηγορία:Θερμοχημεία
Αχίλλειος πτέρνα
thumb|right|246x246px|Ο θνήσκων Αχιλλέας, άγαλμα στο Αχίλλειο της Κέρκυρας Η φράση «Αχίλλειος πτέρνα» προήλθε από το έπος του Ομήρου Ιλιάδα αφού ο κύριος ήρωας της ιστορίας Αχιλλέας σκοτώνεται από τον Πάρη αφού το βέλος του τελευταίου βρίσκει την πτέρνα του Αχιλλέα. Η Θέτιδα όταν βουτούσε στα ύδατα της Στυγός τον Αχιλλέα για να τον κάνει αθάνατο τον κρατούσε από την πτέρνα η οποία δεν μπήκε στο νερό και έτσι έγινε το μόνο τρωτό σημείο του Αχιλλέα (εκείνο που θα τον σκότωνε). Αν και προέρχεται από την Ιλιάδα, ο θάνατος του Αχιλλέα δεν αναφέρεται στην Ιλιάδα, καθώς αυτό συμβαίνει αργότερα στον Τρωικό πόλεμο.
Αυτή την φράση την λέμε για να τονίσουμε το αδύναμο σημείο μας. Γενικά είναι μια αδυναμία παρά την συνολική δύναμη, που μπορεί να οδηγήσει σε αποτυχία. Ενώ η μυθολογική προέλευση της ιστορίας αναφέρεται σε μια φυσική αδυναμία, οι προφορικές αναφορές σε άλλες αιτίες ή προσόντα που μπορούν να οδηγήσουν σε πτώση είναι κοινές. δεξιά|μικρογραφία|[[Ελαιογραφία (γύρω στο 1625) από τον Πέτερ Πάουλ Ρούμπενς. Αναπαριστά την Θέτιδα που ρίχνει τον Αχιλλέα στην Στύγα, ο οποίος περνά από τον Άδη. Στο παρασκήνιο φαίνεται ο Χάρος ο οποίος μεταφέρει τους νεκρούς κατά μήκους του ποταμού στη βάρκα του.]]
Προέλευση
Παρόλο που στην Ιλιάδα ο θάνατος του Αχιλλέα προβλέπεται από τον Έκτορα, δεν συμβαίνει στην Ιλιάδα αλλά περιγράφεται στην ύστερη ελληνική και ρωμαϊκή ποίηση και δράμα που αναφέρεται σε γεγονότα που δεν καλύπτονται από την Ιλιάδα, αργότερα στον Τρωικό Πόλεμο. Σύμφωνα με τους μύθους ο Αχιλλέας σκοτώθηκε από μια πληγή στην πτέρνα του, στον αστράγαλο, ή στον κορμό του, το οποίο ήταν το αποτέλεσμα ενός βέλους—πιθανώς δηλητηριασμένου—που έριξε ο Πάρης.
Οι κλασσικοί μύθοι αποδίδουν την ατρωτότητα του Αχιλλέα στην μητέρα του, που τον μεγάλωσε με αμβροσία και εξαφάνισε την θνητότητά του στην φωτιά της εστίας εκτός από την πτέρνα απ'όπου τον κράταγε. Ο Πηλέας, ο πατέρας του, ανακάλυψε την θεραπεία και τρόμαξε που είδε την Θέτιδα να κρατά το μωρό στις φλόγες, κάτι που τον προσέβαλε και την έκανε να αποχωρήσει, χωρίς να γίνει ολόκληρο το σώμα του Αχιλλέα αθάνατο. Σύμφωνα με τον μεταγενέστερο μύθο, η μητέρα του έριξε τον μικρό Αχιλλέα στην Στύγα, κρατώντας τον από την πτέρνα του. Έτσι έγινε άτρωτος όπου τον άγγιξαν τα νερά, δηλαδή σχεδόν σε όλο του το σώμα εκτός από τις περιοχές της πτέρνας του που καλύπτονταν από τα χέρια της Θέτιδας.
Στην ανατομία
Οι μεγάλες και επιφανείς τένοντες του γαστροκνήμιου, του πελματικού μυ και του πέλματος ονομάζονται αχίλλειος τένοντας. Αυτός ο όρος συνδέεται συνήθως με την θέση της θανατηφόρας πληγής του Αχιλλέα. Οι τένοντες είναι άσηπτοι, οπότε μια τέτοια βλάβη είναι απίθανο να οδηγήσει σε θάνατο. Ωστόσο, στον μύθο το βέλος δηλητηριάστηκε με το αίμα της Λερναίας Ύδρας.
Μια πιο πιθανή ανατομική βάση για τον θάνατο του Αχιλλέα, αν υποθέσουμε ότι το βέλος δεν είναι δηλητηριασμένο, θα ήταν ένα τραύμα στην οπίσθια κνημιαία αρτηρία πίσω από το έσω σφυρό, μεταξύ των τενόντων του βραχύ καμπτήρα του επιμήκη και την οπίσθια κνημιαία φλέβα. Αυτή η περιοχή θα μπορούσε επίσης να συμπεριληφθεί στο πιάσιμο της Θέτιδας.
Παραπομπές
Κατηγορία:Εκφράσεις Κατηγορία:Ελληνική μυθολογία
Ad hominem
Το ad hominem επιχείρημα, γνωστό και ως argumentum ad hominem (λατ.), αποτελεί επιχείρημα «ενάντια στο άτομο» και λογική πλάνη, η οποία συνίσταται στην ανταπάντηση σε κάποιο επιχείρημα μέσω άμεσης προσβολής προς το πρόσωπο που το διετύπωσε σαν αυτό να αποτελούσε έγκυρη βάση για την απόρριψη του επιχειρήματος ως εσφαλμένου και δίχως ουσιαστική κατάδειξη των ελαττωμάτων του επιχειρήματος.
Το επιχείρημα ad hominem αποτελεί μία από τις πιο διαδεδομένες λογικές πλάνες και βρίσκει τη θέση του στα συγγράμματα εισαγωγής στη λογική και στην κριτική σκέψη. Τόσο η ίδια η πλάνη όσο και οι κατηγορίες περί εφαρμογής της καταδικάζονται στην διαλεκτική. Είναι αποτελεσματική ρητορική τεχνική και χρησιμοποιείται συχνά παρά το είναι εγγενώς εσφαλμένη και επιπλέον στερείται λεπτότητας.
Ιστορία
Ο πρώτος φιλόσοφος ο οποίος μελέτησε τα Ad hominem σφάλματα ήταν ο Αριστοτέλης στο έργο του Σοφιστικοί Έλεγχοι. Ο Τζον Λοκ δυο χιλιάδες περίπου χρόνια μετά ήταν ο επόμενος φιλόσοφος που ασχολήθηκε με το συγκεκριμένο είδος λογικής πλάνης.
Χρήση
Η απλή πλάνη ad hominem συνίσταται στον ισχυρισμό ότι το επιχείρημα κάποιου είναι εσφαλμένο εξαιτίας κάποιων μειωτικών χαρακτηριστικών του ή εξαιτίας έλλειψης κύρους από μέρους του, αντί να γίνεται απευθείας αναφορά στην βασιμότητα του επιχειρήματος. Ουσιαστικά υπονοείται ότι το επιχείρημα ή η ικανότητα κάποιου να φέρνει επιχειρήματα στερείται αυθεντίας. Το να προσβάλλει κάποιος κάποιον άλλο κατά την διάρκεια μίας κατά τα άλλα λογικής συζήτησης, δεν αποτελεί κατ' ανάγκην πλάνη ad hominem. Αυτό θα ίσχυε μόνον εάν ο σκοπός της προσβολής είναι να μειώσει το άτομο που επιχειρηματολόγησε, με αποτέλεσμα οι υπόλοιποι να μην λάβουν υπόψη το επιχείρημά του. Εσφαλμένη χρήση του όρου ad hominem είναι η κατά γράμμα δηλαδή η απ' ευθείας προσβολή εναντίον κάποιου ή ο σχηματισμός επιχειρήματος με βάση κάποιον.
Το αντεστραμμένο ad hominem ή αλλιώς προσφυγή στην αυθεντία συνίσταται στον ισχυρισμό ότι το επιχείρημα κάποιου είναι ορθό και/ή ότι κάθε επιχειρηματολογία του θα είναι ορθή, αποκλειστικά και μόνον επειδή το άτομο διαθέτει χαρακτηριστικά που το καθιστούν αξιόπιστο ή αυθεντία και όχι γιατί τα επιχειρήματά του είναι ισχυρά. Κατά συνέπεια, αυτό το άτομο δεν χρειάζεται καν να φέρει αντίλογο σε κάποια επίθεση εναντίον της ποιότητας του επιχειρήματός του, ακριβώς επειδή ο ίδιος είναι αξιόπιστος ή αυθεντία. Εξ ου προκύπτει ότι οποιοσδήποτε επίδοξος αντιρρησίας στερείται των χαρακτηριστικών αυθεντίας/αξιοπιστίας (απλό ad hominem). Αυτή η «προσφυγή στην αυθεντία» και/ή η «προσφυγή στην έλλειψη αυθεντίας» τοποθετεί τον πλανώντα σε στενωπό καθώς σε αυτήν υποβόσκει μία κρυμμένη πρόταση, η οποία αναιρεί το υπό-επιχείρημα-αντιπερισπασμό του και αναφέρεται στην δική του ιδιότητα ως αυθεντίας. Εν συνεχεία, κάθε θύμα της πλάνης μπορεί να χρησιμοποιήσει αυτή την πρόταση —τουλάχιστο όσον αφορά το εσφαλμένο υπο-επιχείρημα— χωρίς να χρειάζεται τίποτε επιπρόσθετο επιχειρηματολογικά.
Παράδειγμα στενωπού: Ένας αναγνωρισμένος και διαπιστευμένος καθηγητής Λογικής (πλανών) εναντίον ενός μη ειδήμονα (θύμα). Σημείωση: σε αυτό το παράδειγμα τόσο η προσφυγή στην αυθεντία όσο και στην έλλειψη αυθεντίας αναφέρονται ευθέως χάριν σαφήνειας. Στην πραγματικότητα, η αξία της χρήσης του όρου Αντεστραμμένο Ad Hominem έγκειται στο να εξαρθεί ο προσβλητικός και ταυτόχρονα λεπτός υπαινιγμός μίας Προσφυγής στην Αυθεντία.
Θύμα: «Θα σου υποβάλω την εξής πρόταση: Θα ήμουν ανόητος, εάν διαφωνούσα μαζί σου αναφορικά με αυτό, απλώς και μόνον επειδή οι περισσότεροι αν όχι όλοι οι καθηγητές Λογικής συμφωνούν ότι η 'προσφυγή στην αυθεντία' αποτελεί πλάνη».
Σε κάθε περίπτωση, το θύμα έχει κατοχυρώσει δικαιώματα αμφισβήτησης επί της αυθεντίας του πλανώντα και αναγκάζει τον πλανώντα να υπερασπίσει την αυθεντία του με την Λογική. Πρέπει να ληφθεί υπ' όψιν, επίσης το ότι στο παραπάνω παράδειγμα, ο πλανών προβαίνει σε πλάνη Φαύλου κύκλου, επιβεβαιώνοντας την αυθεντία του μέσω της ίδιας της αυθεντίας του και σε εξαπάτηση μέσω αντιπερισπασμού, μεταθέτοντας το επιχείρημα από το πεδίο της λογικής στο πεδίο της προσωπικής διαφωνίας σχετικά με την ιδιότητά του ως αυθεντία και την αντίστοιχη έλλειψη του θύματος. Το επιχείρημα μετατρέπεται σε επιχείρημα περί επιχειρήματος, πραγμά κατανοητό, μεν, δεδομένου ότι και το πρώτο επιχείρημα αφορούσε 'λογικά ζητήματα'. Η θέση του πλανώντα, όμως, αποδεικνύεται εσφαλμένη από την στιγμή που έφερε την διαφωνία στο επίπεδο των επιχειρηματολογούντων και όχι των επιχειρημάτων, μολονότι κατά τα φαινόμενα αυτό συνέβη γιατί τέθηκε υπό αμφισβήτηση το status quo και των δύο σε σχέση με το αν είναι λογικοί συζητητές. Ωστόσο, το status quo κάποιου ως λογικού συζητητή είναι σχετικό και είναι ισότιμο με την ποιότητα του τελευταίου επιχειρήματός του.
Αντιστρόφως, δεν είναι όλα τα απλά ad hominem επιχειρήματα προσβλητικά. «Η Ελένη λέει ότι της είναι αδύνατο να σκοτώσει κάποιον, αλλά αυτό δεν μπορεί να ισχύει διότι η Ελένη ποτέ δεν έχει χάσει την ψυχραιμία της». Παρομοίως, δεν είναι όλα τα αντεστραμμένα ad hominem επιχειρήματα αλαζονικά: «Λέω ότι μου είναι αδύνατον να σκοτώσω κάποιον, και αυτό ισχύει ακριβώς διότι χάνω την ψυχραιμία μου συχνά».
Εξωτερικοί σύνδεσμοι
Κατηγορία:Λατινικές φράσεις Κατηγορία:Λογική πλάνη Κατηγορία:Τεχνικές προπαγάνδας
Γεγονότα Μαρτίου 2016
1 Μαρτίου
(Ukraine Today)
6 Μαρτίου
κοντά στο Ντιντίμ της Τουρκίας. Διασώζονται από την Ακτοφυλακή 15 άτομα. (International Business Times) (AFP μέσω Yahoo7 News)
8 Μαρτίου
(AP via WWTV) (AP via ABC News) (CNN)
9 Μαρτίου
(ABC News)
31 Μαρτίου
03
Ηρακλής Ντούσιας
Ο Ηρακλής Ντούσιας (1914-1982) ήταν Δήμαρχος Πρέβεζας από το Νοέμβριο του 1977 ως τις 31 Δεκεμβρίου 1978.
Δήμαρχος
Έπειτα από τις δημοτικές εκλογές του 1975 Δήμαρχος Πρέβεζας εξελέγη από τον πρώτο γύρο ο Σπυρίδων-Γεώργιος Κατηνιώτης, που παραιτήθηκε το 1977 για να πολιτευτεί στις βουλευτικές εκλογές εκείνης της χρονιάς. Στις 12 Νοεμβρίου 1977 νέος Δήμαρχος Πρέβεζας εξελέγη από το Δημοτικό Συμβούλιο ο Ηρακλής Ντούσιας, με 7 ψήφους επί συνόλου 10 ψηφισάντων.
Εκ της θέσεως του Δημάρχου Πρέβεζας ήταν και πρόεδρος της Δημοτικής Βιβλιοθήκης Πρέβεζας για το διάστημα Νοεμβρίου 1977 έως και Δεκεμβρίου 1978. Με την τελευταία ιδιότητα υλοποίησε την απόφαση για την έκδοση του πρώτου τεύχους του περιοδικού Πρεβεζάνικα Χρονικά.
Το 1978 εμφανίστηκε, ως καφεπώλης, σε τηλεοπτική εκπομπή του Φρέντυ Γερμανού για τον Καρυωτάκη και τις τελευταίες στιγμές του ποιητή, καθώς ήταν ο τελευταίος άνθρωπος που τον είδε ζωντανό, λίγο πριν την αυτοκτονία του.
Πηγές
Κατηγορία:Δήμαρχοι Πρέβεζας
Αλέξανδρος (όνομα)
Ετυμολογία
Το όνομα ετυμολογείται από τη ρίζα του ρήματος αλέξω, που σημαίνει απωθώ, προστατεύω, αποκρούω (εξ ου και πολλές παράγωγες λέξεις όπως άλεξις = βοήθεια) απαντάται και στις λέξεις αλεξίπτωτο, αλεξίσφαιρο, αλεξικέραυνο κλπ. και το όνομα ανήρ (ανδρός), της Αρχαίας Ελληνικής, και κατά συνέπεια σημαίνει "ο που απωθεί βίαια τους άνδρες (=εχθρούς)", άρα ο πολύ γενναίος και ισχυρός πολεμιστής.
Ιστορία
Αναφέρεται πρώτα από τον Όμηρο ως δεύτερο όνομα του Πάρι (Πάριδος) όπως έχει αναγνωριστεί και σε πινακίδες της γραμμικής Β, περισσότερο όμως παγκόσμια γνωστό από τον Βασιλιά της Μακεδονίας Μέγα Αλέξανδρο, που έζησε τον 4ο αιώνα π.Χ. Ήταν επίσης ένας από τους τίτλους (επίθετα) που δίδονταν στη θεά Ήρα, που θεωρούσαν ότι ενίσχυε τους πολεμιστές στη μάχη.
Η θηλυκή εκδοχή του ονόματος είναι Αλεξάνδρα. Στο ορθόδοξο εορτολόγιο εορτάζεται στις 30 Αυγούστου.
Σε άλλες γλώσσες
Οι Γαελικές εκδοχές, Alasdair και Dair είναι δημοφιλείς στη Σκωτία. Εναλλακτική ορθογραφία του περιλαμβάνει: Alistair, Allistair, Alisdair, Aleister, Alastair και Alister.
Παραπομπές
Κατηγορία:Ανδρικά ελληνικά ονόματα
Άγιος Κωνσταντίνος Αττικής
Με το όνομα Άγιος Κωνσταντίνος Αττικής αναφέρονται οι δύο οικισμοί:
Κατηγορία:Αποσαφηνίσεις ελληνικών τοπωνυμίων
Παρί ΦΚ
Η Παρί Φουτμπόλ Κλεμπ (γαλλικά: Paris Football Club ή PFC) είναι γαλλική ποδοσφαιρική ομάδα με έδρα το Παρίσι. Η ομάδα ιδρύθηκε το 1969 και αυτό τον καιρό αγωνίζεται στη Νασιονάλ, την τρίτη εθνική κατηγορία του γαλλικού ποδοσφαίρου. Η Παρί παίζει τα εντός έδρας παιχνίδια της στο Σταντ Σεμπαστιάν Σαρλετύ που βρίσκεται στο 13ο δημοτικό διαμέρισμα του Παρισιού. Προπονητής της ομάδας είναι ο Αλέν Μ'Μπομά και αρχηγός της ο μέσος Ιμπαχίμα Φαγιέ.
Η Παρί ιδρύθηκε το 1969 και αργότερα συγχωνεύτηκε με τη Σταντ Σεν-Ζερμέν για τη δημιουργία της Παρί Σεν Ζερμέν. Η τωρινή Παρί ΦΚ υπάρχει ως αποτέλεσμα της απόσχισης της ομάδας από την Παρί Σεν Ζερμέν. Ανεξάρτητα από την ομοιότητά της, η οποία έθεσε γερές βάσεις στην ομάδα, η Παρί ΦΚ είχε μια σκοτεινή ιστορία έχοντας περάσει το μεγαλύτερο μέρος της ύπαρξής της αγωνιζόμενη στις ερασιτεχνικές κατηγορίες. Η μεγαλύτερη, μέχρι σήμερα, διάκριση της ομάδας ήταν η πρώτη θέση στο γκρουπ της στο Ερασιτεχνικό Πρωτάθλημα Ποδοσφαίρου Γαλλίας το 2006. Η Παρί ΦΚ αγωνίστηκε τελευταία φορά στη Λιγκ 1 τη σεζόν 1978–79.
Αν και η Παρί ΦΚ δεν έχει κάποια ιδιαίτερη διάκριση, αποτέλεσε πηγή για αρκετά νεαρά ταλέντα τα οποία αργότερα έφυγαν για να έχουν μια επιτυχημένη καριέρα. Στους σημαντικούς παίκτες που ξεκίνησαν την καριέρα τους στη PFC συμπεριλαμβάνονται οι Ζαν-Κριστόφ Τουβενέλ, Μαμαντού Σακό, Τιτζανί Μπελαϊντ, Αϊμέν Μπελαϊντ, και ο Γκαμπριέλ Ομπερτάν. Ο Σακό και τα αδέρφια Μπελαϊντ έγιναν από τότε διεθνείς με τις ανδρικές εθνικές τους ομάδες, ενώ ο Τουβενέλ κατάφερε να κερδίσει το χρυσό μετάλλιο στους Ολυμπιακούς Αγώνες του 1984 στο ποδόσφαιρο. Ο προπονητής Ροζέρ Λεμέρ ξεκίνησε την προπονητική του καριέρα στην ομάδα πριν οδηγήσει τη Γαλλία στους τίτλους του Ευρωπαϊκού Πρωταθλήματος του 2000 και του Κυπέλλου Συνομοσπονδιών της FIFA το 2001.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1969 Κατηγορία:Ιδρύσεις ποδοσφαιρικών ομάδων το 1969
Κοινότητα Βρυσών Αποκορώνου
Η Κοινότητα Βρυσών Αποκορώνου είναι κοινότητα του Δήμου Αποκορώνου στην Περιφερειακή Ενότητα Χανίων της Κρήτης. Συστάθηκε το 1925 με το ΦΕΚ 260Α - 21/09/1925 με την απόσπαση του οικισμού Βρύσες Αποκορώνου από την κοινότητα Βαφέ και τον ορισμό του ως έδρα της. Εκτός από την έδρα της περιλαμβάνει και τους οικισμούς Μετόχι και Φίλιππος. Η απογραφή του 2011 αναφέρει:
Συνολικά η κοινότητα έχει 794 κατοίκους και εκπροσωπείται από πενταμελές συμβούλιο με επικεφαλής τον πρόεδρο κ. Σπυρίδωνα Κουναλάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Αποκορώνου
Κωνσταντίνος Ιωάννου
Με το όνομα Κωνσταντίνος Ιωάννου μπορεί να αναφέρονται οι:
Λίνα Σακκά
Η Λίνα (Σταυρούλα) Σακκά (Κύμη, 10 Ιουνίου 1975) είναι Ελληνίδα ηθοποιός
Βιογραφικό
Μεγάλωσε στην Αθήνα. Αφού τελείωσε το σχολείο και τις σπουδές, μπήκε στον χώρο της υποκριτικής λαμβάνοντας μέρος σε θεατρικές παραστάσεις αλλά και τηλεοπτικές σειρές. Το τηλεοπτικό της ντεμπούτο το έκανε το 1998, σε ηλικία μόλις 22 ετών, μέσα από τη σειρά του MEGA, Η ζωή που δεν έζησα.
Ένα χρόνο αργότερα, πρωταγωνίστησε στη σειρά του ΑΝΤ1, "Αθώος ή ένοχος" ενώ το 2000, συμμετείχε σε 3 επεισόδια της αστυνομικής σειράς του ALPHA, "Κόκκινος Κύκλος". Τη σεζόν 2001-2002 είχε πρωταγωνιστικό ρόλο στη σειρά Για μια γυναίκα κι ένα αυτοκίνητο ενώ την επόμενη σεζόν (2002-2003) πρωταγωνίστησε στην αισθηματική σειρά του ΑΝΤ1, "Η αγάπη ήρθε από μακριά" μαζί με τους Κώστα Σόμμερ και Πασχάλη Τσαρούχα. και στις σειρές Στο φως του φεγγαριού, Καθρέφτη καθρεφτάκι μου , Στον ήλιο του Αιγαίου ,Εντιμότατοι κερατάδες , Οι ιστορίες του αστυνόμου Μπέκα
Ακολούθησαν πολλές ακόμη τηλεοπτικές αλλά και θεατρικές δουλειές, καθώς και δύο κινηματογραφικές. Κάποιες από τις πιο γνωστές τηλεοπτικές της δουλειές, είναι οι "Γοργόνες" (2007-2008), τα "40 Κύματα" (2008-2009), αλλά και οι "Κούκλες" (2010-2011). Πιο πρόσφατη τηλεοπτική της εμφάνισή είναι η σειρά "Η Εκδρομή" που προβλήθηκε τη σεζόν 2014-2015 από τον ΑΝΤ1.
Τα τελευταία χρόνια έχει αποστασιοποιηθεί από την τηλεόραση κάνοντας θέατρο και ασχολείται περισσότερο με τις επιχειρήσεις εστίασης που διαθέτει.
Προσωπική ζωή
Ηταν σε σχέση ηθοποιό Γιώργος Χρανιώτης
Αργότερα, διατηρούσε σχέση με τον γυμναστή Μάρκο Καραμάνη, με τον οποίο απέκτησε έναν γιο, τον Μάριο (γενν. 16 Ιανουαρίου 2012). Το ζευγάρι χώρισε πριν γεννηθεί ο γιος τους.
Αγγελική Λάμπρη
Η Αγγελική Λάμπρη (Ιωάννινα, 29 Δεκεμβρίου 1974) είναι Ελληνίδα ηθοποιός. Έγινε γνωστή στο ευρύ κοινό από το ρόλο της Αγγέλας  Ιωακειμίδου στην κωμική σειρά του Mega Channel Στο Παρά Πέντε όπου πρωταγωνίστησε τις σεζόν 2005-2007. Ακολούθησαν πρωταγωνιστικοί ρόλοι σε σειρές όπως Γοργόνες και Η Οικογένεια Βλάπτει ενώ κινηματογραφικά έχει λάβει μέρος στις ταινίες Βασίλισσα Μαϊμού, Το μαντολίνο του λοχαγού Κορέλι, Η Κληρονόμος και Νήsos 2: Το κυνήγι του χαμένου θησαυρού.
Πρώτα Χρόνια
Γεννήθηκε στις 29 Δεκεμβρίου του 1974 στα Ιωάννινα όπου και μεγάλωσε. Σε ηλικία 18 ετών εγκαταστάθηκε στην Αθήνα με σκοπό να σπουδάσει υποκριτική, ξεκινώντας τις σπουδές της στη Δραματική Σχολή Αθηνών του Γιώργου Θεοδοσιάδη. Το 1994, κι ενώ ακόμη ήταν ακόμη φοιτήτρια στο τρίτο έτος, έκανε την πρώτη της εμφάνιση στην τηλεόραση στη κοινωνική σειρά του ANT1 Οι Αγνοημένοι, υποδυόμενη μία τρόφιμο του ψυχιατρείου της σειράς έχοντας βασικό ρόλο σε τρία επεισόδια. Την επόμενη χρονιά έλαβε μέρος στο τελευταίο επεισόδιο της σειράς του Πάνου Κοκκινόπουλου Ανατομία ενός εγκλήματος, Έκπτωτος Άγγελος. Ακολούθησε ο ρόλος της Κατερίνας στη σειρά της ΕΤ1 Η Λυγερή το 1995.
Βιογραφία
Τη σεζόν 1999-2000 πρωταγωνίστησε σε δύο τηλεοπτικές σειρές και στο θέατρο. Συγκεκριμένα ήταν μέρος του καστ της σατιρικής σειράς του Alpha TV Τσα!, με πρωταγωνιστές τους Σάκη Μπουλά και Γιάννη Ζουγανέλη, ενώ παράλληλα υποδύθηκε την Άτζι στην κωμική σειρά της Ελένης Μαβίλη Baby style στο ίδιο κανάλι. Την ίδια σεζόν συμμετείχε στην παράσταση του Εθνικού Θεάτρου Η αυλαία πέφτει. Το 1999 έκανε το κινηματογραφικό της ντεμπούτο, πρωταγωνιστώντας στην ταινία Βασίλισσα Μαϊμού. Το 2001 συμμετείχε σε casting για την χολιγουντιανή παραγωγή Το μαντολίνο του λοχαγού Κορέλι που επρόκειτο να γυριστεί στην Ελλάδα. Τελικά πήρε το ρόλο μίας Ιταλίδας πόρνης στο καστ της ταινίας, κάνοντας τη δεύτερη συμμετοχή της στον κινηματογράφο. Στην τηλεόραση ακολούθησαν συμμετοχές στις σειρές Άκρως Οικογενειακόν, Κρεσέντο και Η τράπεζα.
Τη σεζόν 2002-2003 υποδύθηκε την Ντιάνα στη δραματική σειρά του Μανούσου Μανουσάκη Η αγάπη ήρθε από μακριά στον ANT1. To 2003 έκανε μία guest εμφάνιση στην κωμική σειρά Λίστα γάμου στο πλευρό του Γιάννη Μπέζου. Το 2004 υποδύθηκε τη Βουλγάρα νοσοκόμα Γιορτάνγκα σε ένα επεισόδιο της κωμικής σειράς του Γιώργου Καπουτζίδη Σαββατογεννημένες. Τη σεζόν 2004-2005 έκανε διάφορες εμφανίσεις στη δραματική σειρά Ξέχασέ με. Ακολούθησε ο ρόλος που την κατέστησε ιδιαίτερα αναγνωρίσιμη στο ευρύ κοινό, αυτός της Αγγελικής Ιωακειμίδου στην κωμική σειρά του Γιώργου Καπουτζίδη Στο Παρά Πέντε. Εκεί από το 2005 μέχρι το 2007 υποδύθηκε ένα από τα πέντε μέλη της γνωστής τηλεοπτικής παρέας που ανέλαβε να εξιχνιάσει μία δολοφονία. Τη σεζόν 2007-2008 πρωταγωνίστησε μαζί με τη Λίνα Σακκά στη ρομαντική κομεντί του Mega Channel Γοργόνες. Την τηλεοπτική περίοδο 2009-2010 υποδύθηκε τη Χριστίνα Τράμπαλη, κόρη της οικογένειας της τηλεοπτικής σειράς Η Οικογένεια Βλάπτει. Το 2011 πρωταγωνίστησε στο δεύτερο μέρος της ταινίας Νήsos, Νήsos 2: Το κυνήγι του χαμένου θησαυρού.
Επέστρεψε τηλεοπτικά το 2018, μετά από αρκετά χρόνια απουσίας, κάνοντας μία guest εμφάνιση στον πέμπτο κύκλο της κωμικής σειράς του Alpha TV Το σόι σου. Τη σεζόν 2019-2020 υποδύθηκε τη Μάρθα Φαναριώτη στον πρώτο κύκλο της σειράς εποχής του ANT1 Άγριες Μέλισσες. Τον Δεκέμβριο του 2020 έγινε γνωστό πως πρόκειται να λάβει μέρος στον όγδοο κύκλο του reality επιβίωσης Survivor Greece. Για τις ανάγκες των γυρισμάτων εγκαταστάθηκε στη Δομινικανή Δημοκρατία. Αποχώρησε από το παιχνίδι μετά από 15 ημέρες τον Ιανουάριο του 2021.
Σχέσεις και οικογένεια
Το 2005 ξεκίνησε τη σχέση της με τον σκηνοθέτη Αντώνη Αγγελόπουλο. Τον Δεκέμβριο του 2012 ήρθε στον κόσμο η κόρη του ζευγαριού, Ευτυχία.
Τον Απρίλιο του 2019 ανακοινώθηκε ο χωρισμός της μετά από 14 χρόνια κοινής πορείας.
Σολ Βολιβίας
thumb|220px| Αργυρό νόμισμα των 8 σολ του 1853.
Αγγελική Λάμπρη
Κοινωνική ευαισθησία
Στις 29 Ιανουαρίου του 2021, η ίδια μαζί με τις ηθοποιούς Τζένη Μπότση και Λουκία Μιχάλα, στα πλαίσια του ελληνικού #MeToo, κατήγγειλαν δημόσια τον ηθοποιό και σκηνοθέτη Κώστα Σπυρόπουλο για σεξουαλική παρενόχληση κατά τη διάρκεια θεατρικής οντισιόν το 1995 σε παράσταση του σκηνοθετούσε ο ίδιος.
Παραπομπές
Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 01/2011 Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Σολ Βολιβίας
Το σολ ήταν το νόμισμα της Βολιβίας από το 1827 έως και το 1864. Δεν υπήρχαν υποδιαιρέσεις του νομίσματος αυτού ωστόσο 16 σολ ήταν ίσα με 1 σκούδο. Το σολ αντικατέστησε το ισπανικό αποικιακό ρεάλ με ισοτιμία 1/1 και αντικαταστάθηκε από το μπολιβιάνο με ισοτιμία 8 σολ = 1 μπολιβιάνο. Δεν εκδόθηκαν ποτέ χαρτονομίσματα του σολ.
Κέρματα
Το 1827 κόπηκαν τα πρώτα αργυρά νομίσματα των ½, 1, 2, 4 και 8 σολ. Ακολούθησαν οι εκδόσεις από χρυσό του 1 και 8 σκούδο το 1831 και ½, 2 και 4 σκούδο το 1834. Αργυρά νομίσματα του ¼ σολ εκδόθηκαν το 1852 και το 1853.
Πηγές
Κατηγορία:Βολιβία Κατηγορία:Ιστορικά νομίσματα
Αριστείδης Χατζής
Ο Αριστείδης Χατζής (Θεσσαλονίκη, 16 Απριλίου 1967) είναι καθηγητής Φιλοσοφίας Δικαίου και Θεωρίας Θεσμών στο Τμήμα Ιστορίας και Φιλοσοφίας της Επιστήμης του Εθνικού και Καποδιστριακού Πανεπιστημίου Αθηνών και φιλελεύθερος διανοούμενος.
Τελείωσε το δημοτικό, το γυμνάσιο και το λύκειο στο Πειραματικό Σχολείο του Πανεπιστημίου της Θεσσαλονίκης (ΠΣΠΘ). Σπούδασε νομικά, ιστορία θεσμών, φιλοσοφία, θεωρία και οικονομικά του δικαίου στη Νομική Σχολή του Αριστοτελείου Πανεπιστημίου Θεσσαλονίκης και στη Νομική Σχολή του Πανεπιστημίου του Σικάγου καθώς και ιστορία του νέου ελληνισμού στο Τμήμα Ιστορίας του ΕΚΠΑ με επιβλέπουσα την Καθηγήτρια Μαρία Ευθυμίου. Είναι δικηγόρος και διδάκτωρ Δικαίου και Οικονομικών του Πανεπιστημίου του Σικάγου. Εκπόνησε τη διατριβή του υπό την επίβλεψη του Καθηγητή και Δικαστή Richard A. Posner, του οποίου υπήρξε ο πρώτος διδακτορικός φοιτητής.
Αμάρτυα Σεν
Πρώτα χρόνια και σπουδές
Ο Σεν γεννήθηκε στο Σαντινικετάν της Δυτικής Βεγγάλης, στην Ινδία. Γονείς του ήταν οι Ασουτός (Ashutosh) Σεν και η σύζυγός του Αμιτά. Λέγεται ότι ο ποιητής Ραμπιντρανάθ Ταγκόρ έδωσε στον Αμάρτυα το όνομά του, από τη λέξη ômorto της γλώσσας μπενγκάλι, που στην κυριολεξία της σημαίνει «αθάνατος». Η καταγωγή της οικογένειάς του ήταν από τη Ντάκα, την πρωτεύουσα του σημερινού Μπανγκλαντές. Ο πατέρας του ήταν καθηγητής της χημείας στο Πανεπιστήμιο της Ντάκα, που μετεγκαταστάθηκε με την οικογένειά του στη Δυτ. Βεγγάλη κατά τον διαχωρισμό των Ινδιών και εργάσθηκε σε διάφορα εκπαιδευτικά ιδρύματα, καταλήγοντας πρόεδρος της Επιτροπής Δημόσιων Υπηρεσιών της Δυτικής Βεγγάλης. Ο πατέρας της Αμιτά Σεν ήταν λόγιος και γνωστός του Ρ. Ταγκόρ.
Αριστείδης Χατζής
Είναι Fellow του Institute for Research in Economics and Fiscal Issues στο Παρίσι, μέλος της Διοικούσας Επιτροπής της Society of European Contract Law στο Βερολίνο, της Διοικούσας Επιτροπής του European Network for Better Regulation στις Βρυξέλλες, διευθυντής Ερευνών στο Κέντρο Φιλελεύθερων Μελετών (ΚεΦιΜ), καθώς και των Επιστημονικών Συμβουλίων του Ελληνικού Ιδρύματος Ευρωπαϊκής και Εξωτερικής Πολιτικής (ΕΛΙΑΜΕΠ), του Ινστιτούτου για τη Δικαιοσύνη και την Ανάπτυξη (EPLO) και του Ιστορικού Αρχείου του Πανεπιστημίου Αθηνών.
Αμάρτυα Σεν
Πρώτα χρόνια και σπουδές
Μεταξύ του master και του διδακτορικού του, ο Αμάρτυα Σεν επέστρεψε και έμεινε επί δύο χρόνια στην Ινδία. Ο Τριγκούνα τον διόρισε αμέσως καθηγητή και επικεφαλής του Τμήματος Οικονομικών στο νεοσύστατο Πανεπιστήμιο Τζανταβπούρ (Jadavpur), στην Καλκούτα, κάτι πολύ ασυνήθιστο για έναν υποψήφιο διδάκτορα μόλις 23 ετών. Αυτή παραμένει η μικρότερη ηλικία στην οποία έχει ποτέ γίνει κάποιος καθηγητής πανεπιστημίου ή (πολύ περισσότερο) διευθυντής πανεπιστημιακού τμήματος στην Ινδία. Μετά από δύο έτη πλήρους απασχολήσεως στη διδασκαλία στο Τζανταβπούρ, ο Σεν επέστρεψε στο Κέμπριτζ το 1959 για να συνεχίσει το διδακτορικό του.
Αριστείδης Χατζής
Διακρίσεις
Έχει υπηρετήσει ως μέλος της Διοικούσας Επιτροπής της European Association of Law & Economics (2001-2005) και του Εθνικού Συμβουλίου Έρευνας και Τεχνολογίας (2014-2016). Επίσης, ήταν μέλος της Εθνικής Επιτροπής "Ελλάδα 2021". Έχει λάβει υποτροφίες και ακαδημαϊκά βραβεία, με τις εργασίες του να δημοσιεύονται σε ελληνικά και ξένα επιστημονικά περιοδικά και διεθνείς συλλογικούς τόμους. Έχει διδάξει και παρουσιάσει πλήθος διαλέξεων, σεμιναρίων και ομιλιών σε συνέδρια στην Ευρώπη, τη Βόρεια Αμερική, την Αφρική και την Ανατολική Ασία αλλά και στην Ελλάδα. Έχει συμμετάσχει σε επιτροπές του American Bar Association και στον διάλογο για τη σύνταξη του Ευρωπαϊκού Αστικού Κώδικα. Είναι μέλος της επιστημονικής επιτροπής του European Review of Contract Law.
Αμάρτυα Σεν
Πρώτα χρόνια και σπουδές
Στη συνέχεια ο Σεν κέρδισε μία υποτροφία στο Trinity College που του έδινε 4 χρόνια ελευθερίας να ασχοληθεί με οτιδήποτε επιθυμούσε. Τότε έλαβε την απροσδόκητη απόφαση να μελετήσει φιλοσοφία. Αυτό αποδείχθηκε πολύ χρήσιμο στις μεταγενέστερες έρευνές του. Ο ίδιος το έθεσε ως εξής: «Η διεύρυνση των μελετών μου στη φιλοσοφία ήταν σημαντική για εμένα, όχι μόνο επειδή κάποια κύρια πεδία ενδιαφέροντός μου στα οικονομικά σχετίζονται με περιοχές της φιλοσοφίας (π.χ. η θεωρία της κοινωνικής επιλογής χρησιμοποιεί πολύ τη μαθηματική λογική και την ηθική φιλοσοφία, όπως και η μελέτη της ανισότητας και της αποστέρησης), αλλά και επειδή βρήκα τις φιλοσοφικές μελέτες πολύ ανταποδοτικές από μόνες τους.» Ωστόσο, το βαθύ ενδιαφέρον του για τη φιλοσοφία μπορεί να ανιχνευθεί και στα φοιτητικά του χρόνια στην Καλκούτα, αφού από τότε διάβαζε φιλοσοφικά έργα αλλά και συζητούσε φιλοσοφικά θέματα.
Για τον Σεν το Κέμπριτζ ήταν και σαν ένας εκπαιδευτικός «στίβος μάχης», με μείζονες αντιδικίες ανάμεσα σε υποστηρικτές των Κεϋνσιανών οικονομικών και σε «νεοκλασικιστές» οικονομολόγους. Ο Σεν ήταν τυχερός στο ότι απέκτησε στενούς δεσμούς με οπαδούς και των δύο απόψεων. Στο μεταξύ, χάρη στην καλή του «πρακτική» της δημοκρατικής και ανεκτικής κοινωνικής επιλογής, το Trinity College ήταν μία όαση μακριά από την παραπάνω διαμάχη. Παρόλα αυτά, αναγκάσθηκε να διαλέξει ένα αρκετά διαφορετικό θέμα για τη διδακτορική διατριβή του: το The Choice of Techniques (= «Η επιλογή των τεχνικών», 1959), με επιβλέπουσα καθηγήτρια την «ευφυή αλλά έντονα μη ανεκτική» μετακεϋνσιανή Τζόαν Ρόμπινσον.
Σταδιοδρομία
Το 1960 και το 1961 ο Σεν ήταν επισκέπτης καθηγητής στο Τεχνολογικό Ινστιτούτο της Μασαχουσέτης, στο Μπέρκλεϋ, στο Στάνφορντ και στο Κορνέλ. Επίσης, έχει διδάξει οικονομικά στο Πανεπιστήμιο της Καλκούτας και στη Σχολή Οικονομικών του Δελχίου (όπου και ολοκλήρωσε το μείζον έργο του Collective Choice and Social Welfare το 1970),. Στην τελευταία υπήρξε καθηγητής από το 1961 ως το 1972, οπότε και δέχθηκε μία θέση καθηγητή οικονομικών στο London School of Economics, όπου δίδαξε μέχρι το 1977. Από το 1977 ως το 1986 δίδαξε στο Πανεπιστήμιο της Οξφόρδης. Από το 1986 άρχισε να διδάσκει στο Πανεπιστήμιο Χάρβαρντ, καθώς του προσφέρθηκε εκεί η έδρα «Thomas W. Lamont» των Οικονομικών. Το 1998 εκλέχθηκε Master του Trinity College στο Κέμπριτζ, αλλά τον Ιανουάριο του 2004 επέστρεψε στο Χάρβαρντ.
Ερευνητικό έργο
Οι δημοσιεύσεις του Σεν στα χρόνια λίγο πριν και μετά το 1970 βοήθησαν στην ανάπτυξη της θεωρίας της κοινωνικής επιλογής, την οποία επεξέτεινε και εμπλούτισε χάρη στις γνώσεις του στην ιστορία της οικονομικής σκέψεως και στη φιλοσοφία. thumb|205px|αριστερά|Ο Αμάρτυα Σεν την εποχή που τιμήθηκε με το Νόμπελ Το 1981 ο Σεν δημοσίευσε το Poverty and Famines: An Essay on Entitlement and Deprivation (= «Φτώχεια και λιμοί: Δοκίμιο επί των δικαιωμάτων και της στερήσεως», 1981), μία μονογραφία όπου υποστηρίζει ότι οι λιμοί συμβαίνουν όχι μόνο εξαιτίας ελλείψεως τροφής, αλλά και εξαιτίας ανισοτήτων που είναι ενσωματωμένες στους μηχανισμούς κατανομής της. Ως παράδειγμα έθεσε τον λιμό της Βεγγάλης, για τον οποίο έγραψε ότι προκλήθηκε από μία απότομη οικονομική ανάπτυξη των αστικών περιοχών, που ύψωσε τις τιμές των τροφίμων με αποτέλεσμα εκατομμύρια εργαζόμενοι στον αγροτικό τομέα να λιμοκτονήσουν όταν τα ημερομίσθιά τους δεν αυξήθηκαν αντιστοίχως
Το ενδιαφέρον του Σεν για το θέμα πήγαζε από προσωπική εμπειρία. Ως παιδί 9 ετών έζησε τον λιμό της Βεγγάλης του 1943, στον οποίο πέθαναν από πείνα τρία εκατομμύρια άνθρωποι. Αυτή η εντυπωσιακή απώλεια ζωών δεν ήταν αναπόφευκτη, συμπεραίνει ο Σεν στο βιβλίο του, όπου παρουσιάζει στοιχεία κατά τα οποία υπήρχε επαρκής ποσότητα τροφίμων στη Βεγγάλη εκείνη τη χρονιά, αλλά ειδικότερες ομάδες ανθρώπων, όπως οι ακτήμονες αγρότες και φτωχοί επαγγελματίες των πόλεων όπως οι κουρείς, δεν είχαν τα οικονομικά μέσα να αποκτήσουν αρκετή τροφή, επειδή η τιμή της αυξήθηκε απότομα εξαιτίας παραγόντων όπως η βρετανική αγορά τροφών για τα στρατεύματα, αγορά αποθεμάτων εξαιτίας πανικού και αισχροκέρδεια. Στο Poverty and Famines ο Σεν αποκαλύπτει ότι σε πολλές περιπτώσεις λιμού η διαθεσιμότητα τροφίμων δεν μειώθηκε πολύ. Στην περίπτωση της Βεγγάλης π.χ., η παραγωγή τροφίμων, παρότι μικρότερη από το αμέσως προηγούμενο έτος, ήταν υψηλότερη από ό,τι τα προηγούμενα έτη, κατά τα οποία δεν σημειώθηκε λιμός. Ο Σεν ανέδειξε έτσι έναν αριθμό κοινωνικών και οικονομικών παραγόντων, όπως η μείωση στα ημερομίσθια, η ανεργία, οι αυξανόμενες τιμές τροφίμων και τα ανεπαρκή συστήματα διανομής τροφής. Αυτά τα αίτια οδήγησαν σε λιμοκτονία ορισμένες κοινωνικές ομάδες. Η «προσέγγιση των δυνατοτήτων» του Σεν εστιάζει στην έννοια της «θετικής ελευθερίας», δηλαδή την πραγματική δυνατότητα ενός ανθρώπου να είναι ή να κάνει κάτι, αντί στην προσέγγιση με βάση την «αρνητική ελευθερία», που ήταν και είναι η συνήθης στις οικονομικές επιστήμες, η οποία εστιάζει απλώς στην απουσία δραστηριότητας.
Εκτός από το σημαντικό έργο του πάνω στις αιτίες των λιμών, οι έρευνες του Σεν στο πεδίο των αναπτυξιακών οικονομικών είχε αξιοσημείωτη επίδραση στη διατύπωση της «Αναφοράς για την ανθρώπινη ανάπτυξη» (Human Development Report), που δημοσιεύθηκε από το Αναπτυξιακό Πρόγραμμα του ΟΗΕ. Αυτή η ετήσια έκδοση που κατατάσσει τις χώρες ανάλογα με μία ποικιλία οικονομικών και κοινωνικών δεικτών, χρωστά πολλά στη συνεισφορά του Σεν, όπως και άλλων θεωρητικών της κοινωνικής επιλογής στο πεδίο των οικονομικών μετρήσεων της φτώχειας και της ανισότητας.